Λοιπόν...
Έκλεισα μέσω airbnb ένα διαμέρισμα για εμένα και τον κολλητό μου, που βάση περιγραφής και φωτογραφιών είχε 2 δωμάτια και 2 κρεβάτια..
Φτάνοντας στο χώρο, μας δώθηκε ένα διαμέρισμα με ένα δωμάτιο κι ένα κρεβάτι. Αμέσως μπήκαμε να τσεκάρουμε την κράτηση, μήπως είχαμε κάνει κάποιο λάθος.. O σύνδεσμος στο email που μας παρέπεμπε στο διαμέρισμα για το οποίο είχαμε κάνει κράτηση έλεγε στις πληροφορίες 2 δωμάτια και 2 κρεβάτια και είχε φωτογραφίες που το καθιστούσαν σαφές.
Επόμενη κίνηση ήταν να επικοινωνήσουμε με τον οικοδεσπότη. Αφού μας ζήτησε τα στοιχεία μας για να το ελέγξει, μας είπε πως πρόκειται για λάθος, πως είχαμε κλείσει για 2 δωμάτια και πως θα επικοινωνήσει μαζί μας κάποια κοπέλα να μας πει σε ποιο διαμέρισμα θα μεταφερθούμε και να μας δώσει κωδικούς εισόδου.
Και από εδώ ξεκινά το θέατρο του παραλόγου... Μας καλεί τηλεφωνικώς η κοπέλα μετά από κάποιο σχετικό χρονικό διάστημα, της επαναλαμβάνουμε τι έχει συμβεί και μας λέει πως η κράτηση έχει γίνει για διαμέρισμα με ένα δωμάτιο και ένα κρεβάτι. Της εξηγούμε ότι τα στοιχεία της κράτησης στο σύνδεσμο που παραπέμπει στο διαμέρισμα αναγράφουν 2 δωμάτια και 2 κρεβάτια και πως οι φωτογραφίες δεν αντιπροσωπεύουν το διαμέρισμα που παραλάβαμε (χαρακτηριστικά είπαμε πως στο μπάνιο υπήρχε πλυντήριο βάση φωτογραφίας, ενώ σε αυτό που παραλάβαμε όχι). Μας ζήτησε να της στείλουμε μέσω viber screenshots το σημείο της περιγραφής όπου αναγραφόταν πως ο χώρος είχε 2 δωμάτια και 2 κρεβάτια και τις φώτο από το διαμέρισμα που κλείσαμε.
Κι εδώ είναι που βάζει το χεράκι του ο Harry Potter... Μπαίνοντας ξανά στα email και πατώντας στο σύνδεσμο που παρέπεμπε στο διαμέρισμα της κράτησης τα στοιχεία της περιγραφής είχαν αλλάξει. Πλέον έγραφε πως ο χώρος είχε 1 δωμάτιο και 1 κρεβάτι, ενώ επίσης είχαν αφαιρεθεί και οι φωτογραφίες του δεύτερου υπνοδωματίου, αλλά και του μπάνιου με το πλυντήριο... (!!!)
Επικοινωνώντας ξανά με την κοπέλα μας είπε ότι και πριν, πως η κράτηση δεν έγινε για 2 δωμάτια αλλά για 1 και πως αν θέλουμε μπορούμε να μεταφερθούμε σε άλλο διαμέρισμα 2 υπνοδωματίων και να επιβαρυνθούμε τη διαφορά στην τιμή.
Για καλή μας τύχη βρήκαμε αργότερα email από το Airbnb ως απόδειξη κράτησης στην οποία ευτυχώς!!! εξακολουθούσε να γράφει τα στοιχεία της περιγραφής του διαμερίσματος όπως αναγράφονταν όταν έγινε η κράτηση (δηλαδή 2 υπνοδωμάτια και 2 κρεβάτια). Στείλαμε screenshot στην κοπέλα και τότε μας είπε πως προφανώς πρόκειται για λάθος του Airbnb και πως θα μεταφερθούμε σε διαμέρισμα με 2 υπνοδωμάτια και πώς την επιπλέον χρέωση θα την επιβαρυνθεί το Airbnb.
Δεν θέλω να ρίξω ευθύνες γιατί ειλικρινά δεν ξέρω ποιος από τους 2 φταίει, Airbnb ή ιδιοκτήτης, ξέρω μόνο πως ταλαιπωρήθηκα 1 ώρα μέχρι να βρεθεί άκρη και πως παραλίγο να χρεωθώ επιπλέον για ένα λάθος που δεν ήταν δικό μου.. Παραθέτω απλώς την εμπειρία μου και ο καθένας ας βγάλει τα συμπεράσματά του..
Κατά τα άλλα ο χώρος ήταν πολύ όμορφος και πολύ καθαρός.